Johannes Brochmann

Bodvar Fredrik Johannes Brochmann () var ein norsk prest, forfattar, dramatikar og skribent.

Liv og virke
Johannes Brochmann var fødd i Kvinesdal. Han var son av sokneprest Diderik Hegermann Brochmann (1808–75) og Sara Jessine Louise Brock (1811–91) frå Nannestad.Brochmann, Bodvar Fredrik Johannes i Norsk Forfatter-Lexicon, 1814–1880. Han vart cand.theol. i 1876, og arbeidde som lærar i Oslo frå 1877 til han i 1885 av helsemessige grunnar flytta til Vestlandet. Han budde i Ullensvang frå 1885, vart sokneprest i Røldal i 1900 og i Sogndal frå 1908 til 1923. I Ullensvang arbeidde han som fri skribent, journalist, prestevikar og føredragshaldar. I denne tida bidrog han til å stifta ungdomslag i bygda. I Røldal skal han ha bidrege til å bevara Røldal stavkyrkje.

Han skreiv dikt og ein komedie allereie i studietida. Dramaet Haakon Adelsteinsfostre (1878) er basert på Heimskringla, og er aldri oppført. Forfattarskapet hans omfattar elles polemikk med Bjørnson om Over Ævne, biografiar over teologane E.F.B. Horn og Anton Christian Bang, dikt, songar og eventyr.

Familie
Brochmann gifta seg i 1878 med Elisabeth Falsen Smith (1855–1915) frå Molde, som også var litterært interessert og omsette Sherlock Holmes-bøker.Publikasjoner av Elisabeth Brochmann i BIBSYS   

Dei var foreldre til Diderik Brochmann og Georg Brochmann, og gjennom Diderik besteforeldre til Zinken Hopp og Odd Brochmann.Carl Lauritz Lund-Iversen. «Brikker til et bilde, en biografisk skisse». I: Zinken : en bok om Zinken Hopp. Redigert av Carl Lauritz Lund-Iversen. Eide forlag, 2005. ISBN 82-514-0684-6 Han var onkel til Bertram Dybwad Brochmann.

 Bibliografi 
Bøker

Omsetjing



Kjelder

 Johannes Brochmann i Fylkesleksikon Sogn og Fjordane
Tidsskrift. Nummer 26. Utgjeve av Historielaget for Sogn. Dikting og diktarar frå Sogn. Ved Andreas Bjørkum og Jarle Bondevik Kaupanger : Historielaget, 1978

 Bakgrunnsstoff

 Om Johannes Brochmann i Lokalhistoriske artiklar Sogn og Fjordane
 Tekstar i tidsskrift - eit utval ved Lokalhistoriske artiklar Sogn og Fjordane

Kategori:Norske prestar
Kategori:Norske dramatikarar
Kategori:Folk frå Sogndal
Kategori:Folk frå Ullensvang
Kategori:Folk frå Leikanger
Kategori:Norske sakprosaforfattarar
Kategori:Forfattarar frå Sogndal